*Հաստատված է կրթահամալիրի կառավարման խորհրդի 10.02.2022թ. նիստում*

ՈՒՍՈՒՄՆԱՌՈՒԹՅԱՆ ՊԱ3ՄԱՆԱԳԻՐ N
ապրիլի ․․․․․․․, 2024 ք. Երևան

ԸՆԴՀԱՆՈՒՐ ԴՐՈՒՅԹՆԵՐ

Ուսումնառության պայմանագիրը (այսուհետ՝ Պայմանագիր) կնքում են ՀՀ ԿԳՄՍՆ (այսուհետ` Նախարարություն) Երևանի «Մխիթար Սեբաստացի» կրթահամալիր ՊՈԱԿ-ի (այսուհետ` ***Կրթահամալիր***) Արևմտյան դպրոցի (այսուհետ` Դպրոց), ի դեմս տնօրեն (այսուհետ՝ Տնօրեն) Գոհար Բալջյանի, որ գործում է կանոնադրության համաձայն, 1-ին դասարանի սովորողը (այսուհետ` Սովորող) -ի օրինական ներկայացուցիչը` (այսուհետ՝ Օրինական ներկայացուցիչ), որպես Սովորողի կրթության պատասխանատուներ (այսուհետ՝ Կողմեր), Սովորողի կրթությունը Կրթահամալիրում և Դպրոցում առկա ձևով կազմակերպելու համար։

Պայմանագիրը նախատեսված է Հանրակրթության մասին ՀՀ օրենքով (այսուհետ` Օրենք), Կրթահամալիրի կանոնադրությամբ, Դպրոցի կանոնադրությամբ, ուսումնական պլանով:

1. ՊԱՅՄԱՆԱԳՐԻ ՆՊԱՏԱԿԸ ԵՎ ԱՌԱՐԿԱՆ
2. Օրենքով սահմանված կարգով Կրթահամալիրում իրականացվում է պետական այլընտրանքային հեղինակային կրթական ծրագիր (այսուհետ՝ Ծրագիր): Ծրագիրն ապահովում է կրթություն բոլորի համար, Օրենքով երաշխավորված` հանրակրթության հավասար հնարավորությունները, մատչելիությունը, շարունակականությունը, հաջորդականությունը և համապատասխանությունը Սովորողի զարգացման մակարդակին, առանձնահատկություններին ու պատրաստվածության աստիճանին։ Ծրագիրն ուղղված է նաև ստեղծագործական աշխատանքի խթանմանը, Սովորողի վերլուծական, քննադատական մտածողության, գիտելիքների ինքնուրույն ձեռքբերման և կիրառման, տեղեկատվական տեխնոլոգիաների օգտագործման ունակությունների զարգացման առաջնայնությանը, հանրակրթության որակի շարունակական բարելավմանը:
3. Դպրոցը՝
* Կրթահամալիրի մասնաճյուղ է և իրականացնում է հեղինակային կրթական ծրագիրը 1-3-րդ դասարաններում.
* Բլեյան կրթական բաց ցանցի հանգույց է և նպաստում է հեղինակային կրթական ծրագրի տարածմանը։
1. Կրթական ծրագրի ուսումնական պլանով որոշված են լրացուցիչ (վճարովի) կրթական ծառայություններ (այսուհետ` լրացուցիչ ծառայություն)՝
* ամենօրյա ուսուցման կազմակերպում անհատական թվային միջոցով, ուսումնական տարածքում անլար համացանցով,
* ուսուցման մեջ, այդ թվում` լրացուցիչ կրթության, կայքերի, դասավանդողների և սովորողի անհատական և խմբային ուսումնական բլոգների, էլեկտրոնային օրացույց-օրագրերի, էլեկտրոնային փոստերի գործածում.
* Սովորողի սպասարկում` որպես մեդիագրադարանի, գրադարանի, ընթերցարանի բաժանորդի. Կրթահամալիրի, դպրոցի թվային և ուսուցման այլ միջոցներից ուսումնական նպատակով անարգել օգտվելու հնարավորություն.
* ուսուցման կազմակերպում կրթահամալիրային, դպրոցական, խմբային, ընտանեկան, անհատական ուսումնական նախագծերով, անհատական ուսումնական պլանով.
* ուսուցման կազմակերպում հեղինակային կրթական ծրագրով ստեղծվող-զարգացող միջավայրում՝
	+ դպրոցում՝ բաց, բացօթյա ուսումնական կաբինետներում, սրահներում.
	+ կրթահամալիրային արհեստանոց-արվեստանոց-լաբորատորիաների ցանցում.
	+ ուսումնական ագարակում՝ հանրակրթական տեխնոլոգիայկան նախագծեր, այդ թվում՝ կենդանիների խնամքի, ազգային, ռազմամարզական խաղեր, հնգամարտի նախագծեր.
	+ արտադրությամբ ուսուցման նախագծեր խաղողի և գինու դպրոցում, ուսումնական ջերմոցներում, կրթական պարտեզում, ուսումնաարտադրական արհեստանոցներում.
	+ շուրջտարյա դպրոց բնության գրկում Արատեսի դպրական կենտրոնում.
	+ «Գեղարվեստը կրթահամալիրում» հանրակրթական նախագծեր գեղարվեստի, երաժշտության ուսումնական կենտրոններում, արվեստանոց-արհեստանոցներում.
	+ հանրակրթական տեխնոլոգիական, սովորողի ընտրությամբ տեխնիկական ստեղծագործության նախագծեր ինժեներական-տեխնիկական կենտրոնում,
* Սովորողի ընտրությամբ դասընթացի, մասնագիտական կողմնորոշման նախագծի կազմակերպում փոքրաքանակ խմբերով, ուսումնական կենտրոնների մասնագիտացված միջավայրում.
* ուսուցման կազմակերպման մեջ սահմանված կարգով հեռավար, տնային ուսուցման ձևերի, ընտանեկան դպրոցի նախագծերի կիրառում.
* ուսումնական պլանով, Կրթահամալիրի ուսումնական օրացույցով նախատեսված ընդհանուր պարապմունքների, ֆլեշմոբների, ստուգատեսների, փառատոների, ուսումնական նախագծերի, տոների, ուսումնական ճամփորդությունների, ճամբարների կազմակերպում.
* հեղինակային կրթական բաց ցանցի տարածման նպատակով ուսումնական այցելությունների կազմակերպում.
* Սովորողի ուսումնական գործունեության, այդ թվում` լրացուցիչ կրթության մասին ամենօրյա տեղեկատվություն համացանցի միջոցով.
* հեղինակային կրթական ծրագրի պայմաններով ատեստավորված ուսուցիչներ.
* ուսումնական նյութական միջավայրի բարելավում և համապատասխանեցում հեղինակային կրթական ծրագրի, կրթության անհատականացման, ներառող լինելու պահանջներին.
1. Սահմանված կարգով կարող են իրականացվել լրացուցիչ այլ կրթական վճարովի ծառայություններ։

1. ՈՒՍՈՒՑՄԱՆ ԿԱԶՄԱԿԵՐՊՈՒՄԸ
2. Ուսուցումը կազմակերպվում է դպրոցի ուսումնական պլանին համապատասխան, Սովորողի` սահմանված կարգով հաստատվող տարեկան ուսումնական պլանի (Պայմանագրի հավելված), կրթահամալիրի ուսումնական օրացույցի հիման վրա։
3. Սովորողի ընդունելությունը Դպրոց իրականացնում է Տնօրենը` Սովորողի, Օրինական ներկայացուցչի բանավոր դիմումի և Պայմանագրի հիման վրա, սահմանված կարգով, տեղեկացված սովորողի ազատ ընտրությամբ։ Օրինական ներկայացուցիչը Դպրոց է ներկայացնում Օրենքով սահմանված փաստաթղթեր, որոնց հիման վրա սահմանված կարգով վարվում է Սովորողի էլեկտրոնային անձնական գործը։ 1-ին դասարան ընդունված սովորողներին Նախարության՝ 1-ին դասարան ընդունվելու հայտագրման համակարգում (hayt.emis.am) սահմանված կարգով գրանցում է Օրինական ներկայացուցիչը։
4. Դպրոցի ուսումնական խմբերը (դասարանները, ընտրությամբ) կազմավորվում են Ծրագրով սահմանված կարգերով, այդ թվում՝ նաև հեղինակային մանկավարժության ներառական ուսուցման կազմակերպման: Ուսումնական պարապմունքները կազմակերպվում են սահմանված կարգով, ըստ հաստատված դասացուցակի և ժամանակացույցի:
5. Ուսուցումը կազմակերպվում է Դպրոցում, Կրթահամալիրի այլ կրթական օբյեկտներում, սահմանված կարգով կազմված և հրապարակված ուսումնական օրացույցով նախատեսված ուսումնական, ռազմամարզական, հայրենագիտական, էկոլոգիական ճամբարներում, ուսումնա-արտադրական, փորձարարական բազաներում, թանգարաններում, ՀՀ կազմակերպություններում:
6. Սովորողը և դասավանդողը դպրոց են հաճախում անհատական ուսումնական նեթբուք-նոթբուքով-պլանշետով կամ ուսումնական աշխատանքի պահանջներին բավարարող թվային այլ միջոցով։
7. Սովորողը և դասավանդողը Կրթահամալիրի գրադարանի բաժանորդն են, սահմանված կարգով, որպես վճարովի կրթական ծառայություն, օգտվում են գրադարանի տպագիր և էլեկտրոնային ուսումնական միջոցներից, նյութերից:
8. Սովորողի ընթացիկ, ամփոփիչ գնահատումն իրականացվում է Ծրագրով նախատեսված ժամկետներում և սահմանված կարգով: 3-րդ, 5-րդ, 8-րդ դասարանի վերջում սահմանված կարգով անցկացվում են կրթական ծրագիրն ավարտողի ուսումնական կարողությունների ստուգատես։ 4-րդ դասարանի վերջում սահմանված կարգով անցկացվում են Սովորողի ուսումնական գործունեության արդյունքների ուսումնասիրություններ:
9. Ծրագրում Սովորողի փոխադրումը դասարանից դասարան կատարվում է սահմանված կարգով։
10. Սովորողը սահմանված կարգով ընդգրկվում է լրացուցիչ կրթության պարապմունքներում, երկարացված օրվա ծրագրում:
11. Ուսումնական պլանով որոշված պարապմունքներին Սովորողի մասնակցությունը պարտադիր է: Պարապմունքից բացակայությունը, դրա լրացումը կատարվում են սահմանված կարգով: Անհարգելի բացակայող Սովորողի Պայմանագիրը սահմանված կարգով լուծվում է:
12. Կանոնները չպահպանելու կամ ոչ պատշաճ կատարելու դեպքերում Օրենքով և սահմանված կարգով սովորողների նկատմամբ կարող են կիրառվել հետևյալ կարգապահական տույժերը` ա) նկատողություն, բ) խիստ նկատողություն:
13. Դպրոցը կարող է միակողմանի, տասն օր առաջ տեղյակ պահելով Սովորողին և Օրինական ներկայացուցչին, սահմանված կարգով լուծել Պայմանագիրը, եթե Սովորողը, Օրինական ներկայացուցիչը չեն պահպանել պայմանագրային դրույթները, կամ Սովորողը չի ապահովել կրթության բովանդակությանն ու ծավալի յուրացմանը ներկայացվող նվազագույն պահանջները:
14. ՊԱՅՄԱՆԱԳՐԻ ԳԻՆԸ ԵՎ ՀԱՇՎԱՐԿՆԵՐԻ ԿԱՐԳԸ
15. Օրինական ներկայացուցիչը պարտավորվում է.
* նշված լրացուցիչ կրթական ծառայությունների համար (I.3 կետ) մեկ ուստարում՝ 2024թ. սեպտեմբերից 2025թ. հունիսը ներառյալ, վճարել 200 000 (երկու հարյուր հազար) ՀՀ դրամ. առաջին մուծումը` առնվազն 20 000 (քսան հազար) ՀՀ դրամը, կատարվում է պայմանագրի կնքման պահին.
* Պայմանագրով որոշված վճարումները սահմանված կարգով անել փոխանցումով` Կրթահամալիրի հաշվարկային հաշվին. կիսամյակային՝ սեպտեմբերին և հունվարին, ամսականից մեծ այլ չափաքանակներով կամ ամսական` վճարելով 20 000 (քսան հազար) ՀՀ դրամ. ամսական վճարման դեպքում վճարումը կատարել մինչև տրված ամսվա 15-ը այն հաշվով, որ առաջին հինգ ամիսների համար վճարումը կատարված լինի մինչև դեկտեմբերի 20-ը, իսկ երկրորդ հինգ ամիսների համար՝ մինչև մայիսի 20-ը:
1. Ոչ լրիվ ուսումնական տարվա դեպքում ստացած կրթական ծառայությունների վճարը հաշվարկվում է ամիսը 20 000 (քսան հազար) ՀՀ դրամ հունիս ամիսը ներառյալ:
2. Ըստ ամիսների վճարումը համարվում է կանխավճարային մինչև ուսումնական տարվա՝ պայմանագրային ժամկետի ավարտը:

1. ԿՈՂՄԵՐԻ ԻՐԱՎՈՒՆՔՆԵՐՆ ՈՒ ՊԱՐՏԱԿԱՆՈՒԹՅՈՒՆՆԵՐԸ

Կողմերի իրավունքներն ու պարտականությունները սահմանվում են ՀՀ Սահմանադրությամբ, օրենսդրությամբ, Դպրոցի կանոնադրությամբ, կրթահամալիրի ներքին կարգապահական կանոններով (այսուհետ` Կանոններ), դպրոցի կանոնադրությամբ, Պայմանագրով։

1. Տնօրենը պարտավոր է՝
2. Մինչև Պայմանագրի կնքումը Սովորողին և Օրինական ներկայացուցչին ծանոթացնել առաջարկվող Պայմանագրին, տրամադրել կրթահամալիրի կանոնադրության, Դպրոցի կանոնադրության, Կանոնների, Ծրագրի, Կարգերի էլեկտրոնային տարբերակները (տես mskh.am-ում).
3. Օրինական ներկայացուցչի կողմից հիմնավորված պատճառներով ժամանակավորապես հաճախել չկարողացող Սովորողի համար սահմանված կարգով կազմակերպել հեռավար կամ տնային ուսուցում.
4. Դպրոցում ուսուցումը կազմակերպել Ծրագրի պահանջներին համապատասխան` Սովորողի համար ապահովելով Ծրագրով սահմանված գիտելիքների, կարողությունների, արժեքների ընդհանրական որակական մակարդակը.
5. հարգանքով վերաբերվել Սովորողի իրավունքներին ու ազատություններին՝ միաժամանակ կարևորելով քաղաքացիական գիտակցության, հանրակրթության բնագավառում ժողովրդավարական սկզբունքների և կրթության աշխարհիկ բնույթի ապահովումը և կիրարկումը.
6. ապահովել հատուկ կարիքով սովորողի ներառումը Դպրոց. կարիքին համապատասխան` հոգեբանի, լոգոպեդի, սոցիալական մանկավարժի ծառայություն.
7. ստեղծել Սովորողի առողջության, հիգիենայի, սննդի, հանգստի, ֆիզիկական և հոգևոր զարգացման համար անհրաժեշտ պայմաններ.
8. ապահովել Սովորողի կյանքի անվտանգության պայմանները` պարտավորեցնելով Սովորողին պահպանել անվտանգության կանոնները: Միաժամանակ իրագործել նրա շահերի դեմ ուղղված ոտնձգություններից պաշտպանելու իրավաչափ գործողություններ, թմրեցնող նյութերից, ծակող, կտրող գործիքներից, պայթուցիկ պարագաներից, մուրացկանությունից, թափառաշրջիկությունից, և այլ բնույթի քրեածին, հանցավոր արարքներից հետ պահող, կանխարգելող միջոցառումներ.
9. սահմանված կարգով ապահովել սովորողների մասնակցությունը Դպրոցի կառավարմանը` առավելագույնս խթանելով ինքնուրույնությունը և անհատական պատասխանատվությունը.
10. Սովորողին և նրա օրինական ներկայացուցչին ընդգրկել հեղինակային կրթական բաց ցանցի աշխատանքներում՝ որպես ընտանեկան դպրոց։

Տնօրենի իրավունքները որոշված են Դպրոցի կանոնադրությամբ, Կանոններով, Կարգերով, ղեկավարի պաշտոնի նկարագրով:

1. Օրինական ներկայացուցիչը պարտավոր է՝
2. Սովորողին ապահովել ուսումնական անհատական նեթբուք-նոթբուքով կամ հավասարազոր տեխնիկական այլ միջոցով, ուսումնառության համար անհրաժեշտ գրքերով, անհատական ուսումնական, այդ թվում՝ նաև մարզական, ճամփորդական միջոցներով, ընտանեկան դպրոցում՝ համացանցով, դպրոցում՝ իրերը պահելու.
3. ունենալ էլեկտրոնային հասցե և պատասխանել դասավանդողի, կազմակերպչի, Տնօրենի, գրասենյակի ղեկավարի, Կրթահամալիրի տնօրենի էլեկտրոնային նամակներին, հետևել կրթահամալիրի, Դպրոցի կայքերին, սովորողի, դասարանի բլոգներին. կոնտակտային հեռախոսահամարի, էլեկտրոնային հասցեի փոփոխության դեպքում տեղեկացնել գրասենյակի ղեկավարին.
4. Կրթահամալիրի տնօրենի, Տնօրենի հրավերով ներկայանալ դպրոց.
5. ապահովել Սովորողի ներկայությունը ուսումնական պարապմունքներին, ուսումնական ճամփորդություններին, ճամբարներին. Սովորողի բացակայության դեպքում նախօրոք տեղեկացնել սահմանված կարգով.
6. Սովորողի դաստիարակությանն ու կրթությանը վերաբերող բոլոր հարցերն ընտանիքում լուծել փոխադարձ համաձայնությամբ՝ ելնելով Սովորողի շահերից, օրենսդրությամբ սահմանված կարգով հաշվի առնելով նրա կարծիքը, ներկայացուցչական իրավունքները չիրականացնել Սովորողի շահերին հակառակ, հարգել սովորողի՝ Պայմանագրով որոշված պարտականությունները.
7. սահմանված կարգով հատուցել իր, Սովորողի կողմից Կրթահամալիրին հասցված վնասը.
8. Սովորողին զերծ պահել ծխախոտ, ոգելից խմիչքներ, հոգեմետ, թմրեցնող նյութեր, զենք, զինամթերք, թունավոր, պայթուցիկ պարագաներ, առարկաներ օգտագործելուց, իրագործել մուրացկանությունից, թափառաշրջիկությունից, մոլախաղերից և այլ բնույթի քրեածին, հանցավոր արարքներից հետ պահող գործողություններ.
9. ծանոթանալ Կրթահամալիրի դպրոցում կրթության առանձնահատուկ պայմանների կարիքով սովորողի ուսուցման կազմակերպման կարգին, ընտանիքի դպրոցահասակ անդամների կրթական կարիքը հոգալ կրթահամալիրի կրթական ծրագրերում.
10. անհատական կրթական պատվերով կամ որևէ պատճառով Ծրագրի բոլոր սովորողների հեռավար-առցանց ուսուցման շրջանում կազմակերպել Սովորողի ընտանեկան դպրոցը.
11. իրեն հասանելի միջոցներով աջակցել հեղինակային կրթական բաց ցանցի աշխատանքներին:
12. Օրինական ներկայացուցիչն իրավունք ունի.
13. համագործակցելու Դպրոցի, մանկավարժական և դաստիարակչական աշխատանքներ կատարող աշխատողների հետ Սովորողի կրթությունը Ծրագրով իրականացնելու համար.
14. ընտանեկան դպրոցը կազմակերպելու ընտանեկան գործերով, ընտանեկան նախագծերով.
15. Սովորողի ուսուցման և դաստիարակության հարցերով դիմելու Կրթահամալիրի տնօրենին, խորհրդին, համապատասխան այլ մարմինների.
16. պաշտպանելու իր և Սովորողի օրինական շահերը Կրթահամալիրի խորհրդում, մասնաժողովում, Դպրոցի հավաքներում, քննարկումներում, համապատասխան այլ ատյաններում.
17. մասնակցելու Կրթահամալիրի, Դպրոցի կառավարման, Ծնողական ինքնավարության մարմինների, Կրթահամալիրում իրականացվող` մեծահասակների կրթության ծրագրերին, Կրթահամալիրի օրացույցով անցկացվող ստեղծագործական հավաքներին, ներքին գնահատման գործընթացներին, առցանց քննարկումներին.
18. մասնակցելու կրթական համայնքի նախաձեռնություններին, հավաքներին, հանդես գալու կրթահամալիրի զարգացման ծրագրի իրականացմանն ուղղված նախաձեռնությամբ, ներդրումներ կատարելու Կրթահամալիրի զարգացման ծրագրով նախատեսված աշխատանքներում, այդ թվում` ուսումնա-հայրենագիտական աշխատանք, ուսումնական ճամփորդություն, ստեղծագործական, հայրենագիտական, էկոլոգիական ճամբարներ, սովորողների տրանսպորտային փոխադրման կազմակերպում.
19. նախաձեռնելու, պետական ատյաններ դիմելու՝ իր երեխային հարմար վայրում հեղինակային կրթական բաց ցանցում ընդգրված ուսումնական հաստատություն կազմակերպելու հարցով։
20. Սովորողն իրավունք ունի.
21. ուսումնական նպատակներով օգտվելու Կրթահամալիրի ուսուցման բոլոր միջոցներից, այդ թվում` համակարգիչներից, համացանցից և թվային այլ միջոցներից, ուսումնական տարածքներից.
22. սահմանված կարգով ընտրելու ուսումնական պլանով որոշված իր նախասիրած գործունեությունը (ընտրությամբ գործունեության ծրագիրը), լրացուցիչ կրթության ծավալը.
23. սահմանված կարգով ստանալու հեռավար, առցանց, տնային ուսուցում.
24. 6-րդ դասարանից՝ սահմանված կարգով ընտրելու մարզաձևը.
25. հարցեր ուղղելու դասավանդողներին, Տնօրենին, Կրթահամալիրի տնօրենին, խորհրդին, մասնաժողովին.
26. մասնակցելու առցանց քննարկումներին, կրթական համայնքի նախաձեռնություններին, հավաքներին, հանդես գալու կրթահամալիրի զարգացման ծրագրի իրականացմանն ուղղված նախաձեռնությամբ.
27. հայց ներկայացնելու Կրթահամալիրի խաղարկային դատարան:
28. Սովորողը պարտավոր է.
29. չխախտել Կանոնները, ուսումնառության ընթացքում հարգել այլոց իրավունքները.
30. պահպանել անվտանգության կանոնները.
31. չուշանալ ուսումնական պարապմունքներից և մասնակցել ուսումնական պլանով որոշված բոլոր պարապմունքներին. ուսումնական պարապմունքի ժամանակը այլ նպատակով չօգտագործել.
32. բացակայության դեպքում նախօրոք տեղեկացնել սահմանված կարգով.
33. սահմանված կարգով մասնակցել ուսումնական պլանով որոշված ճամբարներին, ստուգատեսներին, ծեսերին, տոներին.
34. սահմանված կարգով մասնակցել ուսումնական ճամփորդություններին, ուսումնա-հասարակական նախագծերի իրականացմանը.
35. 3-րդ դասարանից վարել իր ուսումնական բլոգը.
36. հետևել կայքին, դասավանդողների ուսումնական բլոգներին և սահմանված կարգով մասնակցել կայքի աշխատանքներին.
37. վարել էլեկտրոնային հասցե, պատասխանել ուսուցչի, Դպրոցի կազմակերպչի, Տնօրենի, գրասենյակի ղեկավարի, Կրթահամալիրի տնօրենի էլեկտրոնային նամակներին.
38. մասնակցել հիգիենիկ պահանջների պահպանմանը, ուսումնական տարածքի և գույքի խնամքին. ուսումնական պարապմունքների հաճախել կոկիկ հագնված.
39. սահմանված կարգով ներկայացնել ուսումնական գործունեության հաշվետվությունները։

1. ՊԱՅՄԱՆԱԳՐԻ ԼՈՒԾՄԱՆ ՀԻՄՔԵՐԸ

Պայմանագիրը լուծվում, կամ գործողությունը դադարում է սահմանված կարգով.

1. Օրինական ներկայացուցչի և Սովորողի նախաձեռնությամբ.
2. Դպրոցի նախաձեռնությամբ.
3. եթե Դպրոցը լուծարվել կամ վերակազմակերպվել է.
4. եթե Սովորողի նկատմամբ օրինական ուժի մեջ է մտել դատարանի դատավճիռը.
5. Հայաստանի Հանրապետության օրենսդրությամբ նախատեսված այլ դեպքերում:
6. ՊԱՅՄԱՆԱԳԻՐՆ ՈՒԺԻ ՄԵՋ ՄՏՆԵԼԸ ԵՎ ԳՈՐԾՈՂՈՒԹՅԱՆ ԺԱՄԿԵՏԸ, ԴՐԱՆՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԿԱՐԳԸ
7. Պայմանագիրն ուժի մեջ է մտնում 2024թ. սեպտեմբերից և գործում է մինչև 2027 կրթական փուլի ավարտը։
8. Կրթահամալիրի դպրոց-պարտեզից դպրոց-պարտեզ տեղափոխվելիս Պայմանագիրը շարունակում է գործել: Կողմերի նախաձեռնությամբ անհրաժեշտ փոփոխությունները կատարվում են հավելվածում:
9. Կողմերը կարող են առաջարկել Պայմանագրում լրացուցիչ ծառայությունների վերաբերյալ փոփոխություններ կամ լրացումներ անել, որոնք իրավական ուժ կստանան, եթե դրանք կատարվել են գրավոր և ստորագրվել Կողմերի կողմից: Կատարված փոփոխությունները կամ լրացումները համարվում են Պայմանագրի անբաժանելի մաս:
10. ՎԵՃԵՐԻ ԼՈՒԾՈՒՄԸ

Կողմերի տարաձայնությունները լուծվում են Կանոններով սահմանված կարգով, փոխադարձ համաձայնությամբ:

1. ԱՅԼ ԴՐՈՒՅԹՆԵՐ
2. Սույն պայմանագիրը կազմված է հայերեն։ Պայմանագրի էլեկտրոնային օրինակը հավասարազոր իրավաբանական ուժ ունի։
3. Պայմանագրի գործողության ժամկետի ավարտից հետո Պայմանագրի օրինակը սահմանված կարգով Դպրոցում պահպանվում է հինգ տարի։

**ԿՈՂՄԵՐԻ ՀԱՍՑԵՆԵՐԸ ԵՎ ՍՏՈՐԱԳՐՈՒԹՅՈՒՆՆԵՐԸ՝**

|  |  |  |
| --- | --- | --- |
| **Օրինական ներկայացուցիչ՝** |  | **Հանրակրթության իրականացնող** |
| Անձնագիր`  |  | «Մխիթար Սեբաստացի» կրթահամալիրի  |
| Անուն`  |  | **Արևմտյան դպրոց**  |
| Ազգանուն`  |  | Տնօրեն` Գոհար Բալջյան |
| Ստորագրություն`  |  | Ստորագրություն` |
| Հասցե`  |  | Հասցե` Բաբաջանյան 38/1 |
| Հեռախոս`  |  | Հեռախոս` 010 74 21 72  |
| Էլ.հասցե` |  | Էլ. հասցե՝ dprec-partez@mskh.am  |
|  |  | Բանկային հաշվի համարը` Հ/Հ900018003203 ՀՀ ՖՆ Գործառնական վարչություն |

**Պայմանագիրը լուծվել է հետևյալ պատճառով. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Սովորող (----------------)` \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Օրինական ներկայացուցիչ` \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Դպրոցի ղեկավար ՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**